CELEX: 62013TN0176
Language: sk
Date: 2013-03-22 00:00:00
Title: Vec T-176/13: Žaloba podaná 22. marca 2013 — DTL Corporación/ÚHVT — Vallejo Rosell (Generia)

1.6.2013   
            
            
               SK
            
            
               Úradný vestník Európskej únie
            
            
               C 156/46
            
         Žaloba podaná 22. marca 2013 — DTL Corporación/ÚHVT — Vallejo Rosell (Generia)
   (Vec T-176/13)
   2013/C 156/85
   Jazyk, v ktorom bola podaná žaloba: španielčina
   
      Účastníci konania
   
   
      Žalobkyňa: DTL Corporación, SL (Madrid, Španielsko) (v zastúpení: A. Zuazo Araluze, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Mar Vallejo Rosell (Pinto, Španielsko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie štvrtého odvolacieho senátu Úradu pre harmonizáciu vnútorného trhu z 24. januára 2013 vo veci R 661/2012-4, ktorým bolo zamietnuté odvolanie podané proti rozhodnutiu o zamietnutí prihlášky ochrannej známky Spoločenstva č. 8 830 821„Generia“ pre všetky výrobky a služby tried 9, 37, 40, 41 a 42 a časť služieb triedy 35,
            
         
               —
            
            
               v súlade s článkom 87 Rokovacieho poriadku Všeobecného súdu zaviazal na náhradu trov konania ÚHVT, ako aj ďalších účastníkov, ktorí sa zúčastnia na konaní a budú brániť tejto žalobe.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: DTL Corporación, SL.
   
      Prihlasovaná ochranná známka Spoločenstva: slovná ochranná známky „Generia“ pre výrobky a služby tried 9, 11, 35, 37, 40, 41 a 42 — prihláška ochrannej známky Spoločenstva č. 8 830 821.
   
      Majiteľ ochrannej známky alebo označenia namietaných v námietkovom konaní: Mar Vallejo Rosell.
   
      Namietaná ochranná známka alebo označenie: obrazová ochranná známka sivej a bielej farby so slovnými prvkami „Generalia generación renovable“ pre výrobky a služby tried 7, 35 a 40.
   
      Rozhodnutie námietkového oddelenia: čiastočné vyhovenie námietke.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b), článku 63 ods. 2 a článku 75 nariadenia č. 207/2009.